text: Syddanmark privatiserer ikke
  25 september 2013 kl. 17.46
  I det sydlige Danmark løses velfærdsopgaver stort set kun af det offentlige.
  Selvom mange politikere gerne ser det private løfte opgaver som eksempelvis børnepasning og ældrepleje, så er det i vidt omfang fortsat det offentlige, som løser opgaverne.
  Ikke mindst i syddanmark:
  I 2012 blev 83 pct. af de sociale velfærdsopgaver på landsplan løst af offentlige institutioner, mens det i den syddanske region var 87 procent.
  Det undrer de sig over i Dansk Erhverv, som repræsenterer de private arbejdsgivere:
  - De private og selvejende organisationer i den syddanske region er ikke en konkurrent til det offentlige, men en medspiller. De kan noget helt andet, end det offentlige selv kan, og de kan måske være med til at udfordre nogen af de dogmer, som hersker på det sociale velfærdsområde, siger velfærdspolitisk chef i Dansk Erhverv, Marie Louise Kirring Løvengreen.
  